РЕПУБЛИКА СРПСКА
OКРУЖНО ЈАВНО ТУЖИЛАШТВО У ТРЕБИЊУ
Број предмета: T16 0 KT 0016192 26   
Требиње, 08.10.2026. године

ОСНОВНОМ СУДУ У ТРЕБИЊУ      

	Окружно јавно тужилаштво у Требињу на основу члана 43. став 2. тачка ж) и чланова 241. и 242. Закона о кривичном поступку Републике Српске („Службени гласник Републике Српске“, број: 53/12, 91/17, 66/18 и 15/21), у даљем тексту: ЗКП РС, подиже:


О П Т У Ж Н И Ц У

	ПРОТИВ:
      
Б.В. 

	Што је:

	Дана 16.08.2026. године, у временском периоду од 02,40 часова до 02,48 часова, у улици Степе Степановића бб, град Требиње, испред дискотеке „Station“, оштетио туђу ствар, а био је способан да схвати значај свог дјела и да управља својим поступцима, био је свјестан свог дјела чије је извршење хтио и био је свјестан да је његово дјело забрањено, на тај начин што је налазећи се под дејством алкохола са 1,99 г/кг алкохола у организму, након краће вербалне расправе са оштећеним С. А. лијевом ногом снажно ударио у мотоцикл марке „Kawasaki“, регистарских ознака .., власништво оштећеног С.А.који је био паркиран испред дискотеке „Station“, којом приликом је мотор пао на бетон и на истом је наступила штета од око 5.374,98 КМ, а оштећени је ставио приједлог за кривично гоњење осумњиченог. 

	Дакле, оштетио туђу ствар. 

	Чиме да је починио кривично дјело Оштећење и одузимање туђе ствари из члана 240. став 1. Кривичног законика Републике Српске.

